Hori7on

Ang HORI7ON (Koreano: 호라이즌 ; naka-estilio sa malalaking titik) ay isang Pilipinong boy band na binuo noong 2023. Binubuo ang grupo nina Vinci Malizon, Kim Ng, Kyler Chua, Reyster Yton, Winston Pineda, Jeromy Batac, at Marcus Cabais.

Binuo ng MLD Entertainment ang grupo sa pamamagitan ng ABS-CBN survival reality show na Dream Maker (2022–2023). Nag-debut ang grupo noong 24 Hulyo 2023, sa paglabas ng kanilang debut studio album na Friend-Ship, na siyang sinundan ng paglabas ng tatlong pre-debut promotional singles na Dash, Salamat, at Lovey Dovey.

 Pangalan 
Ang pangalan ng grupo, "Hori7on", ay binuo ng mga manonood ng Dream Maker, at ito ay tumutukoy sa "mga pangarap ng pitong lalaki, na nagsimula sa parehong puwesto, na nagtipon sa isang lugar, at nakaharap sa parehong layunin".  Ang pangalan ay pinili ng mga manonood mula sa isang listahan na minungkahi rin ang mga mungkahing pangalan na "B2in", "Pr7me", DM7, at Bright7, na isinumite ng publiko mula Enero 21 hanggang Pebrero 3, 2023, at binotohan sa katapusan ng Dream Maker.

 Kasaysayan 

 2022–23: Mga aktibidad sa pagbuo at pre-debut 
Noong Setyembre 7, 2022, ang mga tagapagpaganap ng ABS-CBN, MLD Entertainment, at Kamp Global, ay nakabuo ng kasunduan na bumuo ng isang banda na sasanayin, at pangangasinawaan ng tatlong kompanya. Ang ABS-CBN at MLD Entertainment ay nakabuo na ng mga banda na mayroong Pilipinong kasapi. Noong 2021, binuo ng ABS-CBN ang mga bandang Bini at BGYO, mula sa Star Hunt, at ang BoyBandPH, mula sa palabas na Pinoy Boyband Superstar, noong 2016. Ang MLD Entertainment naman ay nagpasinaya ng Pilipinong mang-aawit na si Chanty, bilang kasapi ng bandang Lapillus noong 2022, para tudlahaan ang merkado ng Timog-silangang Asya.thumb| Ang logo ng Hori7on.
Ang Hori7on ay nabuo sa pamamagitan ng palabas na Dream Maker, na ipinalabas sa A2Z at Kapamilya Channel mula Nobyembre 19, 2022, hanggang Pebrero 12, 2023. Mula sa isang larangan ng 62 kalahok, ang pitong miyembro ng grupo ay pinili sa pamamagitan ng serye ng pagboto at paghusga ng madla na isinasagawa lingguhang inihayag sa pamamagitan ng live na ipinalabas sa telebisyon.   Ang mga mieymbro ng grupo ay pinalanganan noong Pebrero 12, 2023, sa pagtatapos ng serye.    Ang mga miyembro ng grupo ay pumirma ng kanilang mga eksklusibong kontrata sa ABS-CBN at MLD Entertainment noong Marso 10, 2023.  

Bago binuo ng grupo, may mga ilang miyembro na ang naging aktibo sa industriyang aliwan. Nagsimula si Marcus Cabais bilang isang aktor sa kanyang pagkabata, na nakilahok sa It's Showtime  at Team Yey!  bago maging bahagi ng isang kumpanya sa naglilibot na produksyon ng musikal na The Lion King, kung saan ginanap niya ang tauhan na batang Simba mula 2018 hanggang 2020.  Samantala, noong 2017, nagtanghal si Jeromy Batac sa Little Big Shots,  habang si Kim Ng ay sumali sa isa pang kompetisyon, ang Top Class ng TV5, sa parehong taon. 

 2023–kasalukuyan: Mga aktibidad na pang-promosyon at naka-iskedyul na debut 
Ang mga miyembro ng Hori7on ay nakibahagi sa mga aktibidad na pang-promosyon sa Pilipinas hanggang Abril 2023, bago ang kanilang paglipat sa Timog Korea upang maghanda para sa kanilang opisyal na pasinaya.    Ang grupo ay nakatakda na mag-pasinayasa Hunyo 2023, ayon kay Lee Hyung-jin, sa pamamagitan ng isang media conference para sa finale ng palabas.  Inihayag din ni Lee na sa pagsisimula ng debut ng grupo, bibida ang grupo sa isang reality show para ipakita ang progreso ng grupo sa kanilang pagsasanay.  

Noong Marso 22, 2023, naglabas ng awitin ang grupo na pinamagatang "Dash". Ang awitin ay inalabas na may kaakibat na bidyo na inalabas sa YouTube. Isa pang awitin, "Salamat", ay sumund noong Abril 5, 2023, na sinamahan ng isang music video sa YouTube na nagpapahayag ng kanilang pasasalamat sa kanilang mga tagasuporta.   Idinaos ng grupo ang una nitong "fan meeting" noong Abril 22, 2023, sa New Frontier Theater    Sa panahon ng kaganapan, ang pangalan ng mga tagasuporta ng grupo, Anchors, ay inihayag.  

Magtatanghal ang grupo sa Kamp Fest sa Agosto 19–20, 2023, sa Lungsod ng Mexico.

 Kasiningan 
Inilarawan ng MLD Entertainment CEO Lee Hyung-jin ang grupo bilang isang "kombinasyon ng mga K-pop at P-pop na genre".  Sa isang panayam na inilathala sa The Manila Times, sinabi ni Vinci Malizon na ang grupo ay "nasa proseso pa rin ng paglikha ng kanilang istilo".  Sa panahon ng Dream Maker, ipinangako nina Malizon at Marcus Cabais na "panatilihing buo ang kanilang pinagmulang Pilipino" bilang mga miyembro ng grupo. 

 Vinci Malizon (  ) – pinuno  
 Kim Ng (  ) 
 Kyler Chua (  )
 Reyster Yton (  )
 Winston Pineda (  )
 Jeromy Batac (  )
 Marcus Cabais (  )

 Filmography 

 Telebisyon 
taon Pamagat Tungkulin Network Mga Tala  2022Dream Maker Ang mga sarili nila Kapamilya Channel  Bilang mga contestant  2023ASAP Natin 'To Ipinalabas din sa TV5 I Can See Your Voice 

 Mga Tala 

 Mga sanggunian